****

**Slovenski podjetniški sklad je objavil nov vavčer za uvajanje poslovne odličnosti**

Slovenski podjetniški sklad je dne 11.10.2019, v Ur. l. RS št. 61/2019 in na svoji spletni strani, objavil nov javni poziv za vavčer za uvajanje poslovne odličnosti po modelu EFQM v mala in srednje velika podjetja.

Namen in cilj javnega poziva je podpreti **mala in srednje velika podjetja** (MSP) pri uvajanju poslovne odličnosti po modelu EFQM (European Foundation for Quality Management oz. Evropske fundacije za upravljanje kakovosti) v svoje poslovanje, s čimer se jim bo izboljšala konkurenčnost, povečala dodana vrednost in čisti prihodki od prodaje ter povečala možnost, da **kandidirajo za Priznanje RS za poslovno odličnost (PRSPO) - najvišje državno priznanje za dosežke na področju kakovosti proizvodov, storitev in poslovanja.**

S pomočjo vavčerja lahko mala in srednje velika podjetja pridobijo subvencijo **od 300,00 EUR do 9.999,99 EUR  oz. 60 % sofinanciranja upravičenih stroškov**, ki se nanašajo na stroške uvajanja poslovne odličnosti po modelu EFQM.

|  |  |
| --- | --- |
|  |  |

Na spletni strani SPS je tako objavljenih že dvanajst (12) vavčerskih pozivov in sicer:

[Vavčer za certifikate kakovosti,](https://podjetniskisklad.si/sl/razpisi?view=tender&id=76)

[Vavčer za zaščito intelektualne lastnine,](https://podjetniskisklad.si/sl/razpisi?view=tender&id=77)

[Vavčer za tržne raziskave tujih trgov](https://podjetniskisklad.si/sl/produkti-sklada/sps-dvojcekdpora-pri-produktih/vavcerski-sistemi/vavcer-za-trzne-raziskave-tujih-trgov),

[Vavčer za udeležbe na mednarodnih forumih](https://podjetniskisklad.si/sl/produkti-sklada/sps-dvojcekdpora-pri-produktih/vavcerski-sistemi/vavcer-za-udelezbe-na-mednarodnih-forumih),

[Vavčer za udeležbo v gospodarskih delegacijah v tujino](https://podjetniskisklad.si/sl/produkti-sklada/sps-dvojcekdpora-pri-produktih/vavcerski-sistemi/vavcer-za-udelezbo-v-gospodarskih-delegacijah-v-tujino) in

[Vavčer za skupinske predstavitve slovenskega gospodarstva na sejmih v tujini](https://podjetniskisklad.si/sl/produkti-sklada/sps-dvojcekdpora-pri-produktih/vavcerski-sistemi/vavcer-za-skupinske-predstavitve-slovenskega-gospodarstva-na-sejmih-v-tujini)

[Vavčer za dvig digitalnih kompetenc](https://podjetniskisklad.si/sl/razpisi?view=tender&id=84)

[Vavčer za pripravo digitalne strategije](https://podjetniskisklad.si/sl/razpisi?view=tender&id=86)

[Vavčer za digitalni marketing](https://podjetniskisklad.si/sl/razpisi?view=tender&id=85)

[Vavčer za kibernetsko varnost](https://podjetniskisklad.si/sl/razpisi?view=tender&id=88)

[Vavčer za statusno preoblikovanje družb](https://podjetniskisklad.si/sl/razpisi?view=tender&id=89)

[Vavčer za uvajanje poslovne odličnosti po modelu EFQM](https://podjetniskisklad.si/sl/razpisi?view=tender&id=94)

Na že objavljene javne pozive vavčerjev, ki so dostopni na spletni strani Slovenskega podjetniškega sklada: <https://podjetniskisklad.si/sl/razpisi>) lahko MSP odda vlogo elektronsko [preko ePortala](https://eportal.podjetniskisklad.si/prijava).

**Za brezplačno pomoč** pri pripravi vloge, identifikacijo podpisa pogodbe in oddajo zahtevka se lahko MSP obrnete na točko SPOT Svetovanje JV Slovenija, tel. 030 700 170.

Vir: SPS

Pripravila: svetovalka Breda Koncilja, SPOT Svetovanje JV Slovenija

*Naložbo sofinancirata Republika Slovenija in Evropska unija iz Evropskega sklada za regionalni razvoj.*